รองนายกรัฐมนตรีและรัฐมนตรีว่าการกระทรวงกลาโหม สั่งการหน่วยงานความมั่นคงดูแลประชาชนและนักท่องเที่ยวที่จะเดินทางในช่วงเทศกาลปีใหม่อย่างเต็มที่
รองนายกรัฐมนตรีและรัฐมนตรีว่าการกระทรวงกลาโหมสั่งการหน่วยงานความมั่นคงดูแลประชาชนและนักท่องเที่ยวที่จะเดินทางในช่วงเทศกาลปีใหม่อย่างเต็มที่

พลเอก ประวิตร  วงษ์สุวรรณ  รองนายกรัฐมนตรีและรัฐมนตรีว่าการกระทรวงกลาโหม ประชุม Video Conference ทางไกลร่วมกับผู้ว่าราชการจังหวัดทุกจังหวัด  แม่ทัพภาค 1-4  และผู้บัญชาการตำรวจภูธร ภาค 1-9 และหน่วยงานด้านความมั่นคงที่เกี่ยวข้องเพื่อวางแนวทางและมาตรการดูแลอำนวยความสะดวกประชาชนที่จะเดินทางในช่วงเทศกาลปีใหม่

พลเอก ประวิตร กล่าวว่าตั้งแต่ช่วงเทศกาลคริสต์มาสไปจนถึงเทศกาลปีใหม่จะมีประชาชนเดินทางกลับภูมิลำเนาเพื่อไปเยี่ยมญาติพี่น้องและท่องเที่ยวตามพื้นที่ต่างๆ เป็นจำนวนมาก ซึ่งรัฐบาลมีนโยบายต้องการให้ประชาชนเดินทางกลับภูมิลำเนาและท่องเที่ยวอย่างปลอดภัย 
ขณะเดียวกันแล้วยังมีต่างชาติเดินทางเข้ามาท่องเที่ยวในประเทศไทยตามพื้นที่ต่างๆ อีกจำนวนมากเช่นกัน จึงได้กำชับให้หน่วยงานที่เกี่ยวข้องดูแลความปลอดภัยในการเดินทางและตามสถานที่ท่องเที่ยวให้ทั้งชาวไทยและชาวต่างชาติได้รับความปลอดภัย อย่างดี